**NOTA INFORMATIVĂ**

**la proiectul Hotărârii Guvernului cu privire la modificarea Hotărârii Guvernului nr.1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Autorul proiectului este Ministerul Finanțelor, care este desemnat responsabil de politica în domeniul salarizării în sectorul bugetar.  |
| 1. **Condițiile ce au impus elaborarea proiectului de act normativ și finalitățile urmărite**
 |
| Proiectul de hotărâre vizează modificarea Hotărârii Guvernului nr.1231/2018 pentru punerea în aplicare a Legii nr. 270/2018 privind sistemul unitar de salarizare în sectorul bugetar și este elaborat, ca măsură de susținere a salariaților cu venituri mici prin majorarea plății compensatorii de la 3100 la 3500 lei, în contextul aprobării de către Parlamentul Repubilcii Moldova a Legii nr.135/2022 pentru modificarea articolului 27 din Legea nr. 270/2018 privind sistemul unitar de salarizare în sectorul bugetar.Totodată, proiectul vine cu completări în anexa nr.4 în partea ce ține de completarea listei beneficiarilor de spor cu caracter specific pentru activităţi speciale de combatere a terorismului cu ofițerii de informație și securitate din cadrul Centrului Antiterorist al Serviciului de Informații și Securitate, care în corespundere cu prevederile Legii nr. 120/2017 cu privire la prevenirea și combaterea terorismului are statut de subunitate specializată în componenţa Serviciului de Informaţii şi Securitate şi este abilitat cu prevenirea şi combaterea terorismului. Dat fiind faptul că, în corespundere cu prevederile Legii nr. 120/2017, cu competențe în domeniul prevenirii și combaterii terorismului este împutenicit și Serviciul Prevenirea și Combaterea Spălării Banilor, în special prin participarea colaboratorilor Serviciului, în calitate de experţi, la solicitarea Serviciului de Informaţii şi Securitate, la operaţiile antiteroriste prin prezentarea rezultatelor analizei activităţilor şi tranzacţiilor suspecte de finanţare a terorismului, precum şi prin aplicarea, în funcţie de necesitate, a măsurilor asigurătorii în conformitate cu prevederile Legii nr.308/2017 cu privire la prevenirea şi combaterea spălării banilor şi finanţării terorismului. Astfel, funcționarii publici cu statut special din cadrul serviciului urmează să beneficieze de spor cu caracter specific pentru activităţi speciale de combatere a terorismului, fiind incluși în pct.71 din Anexa nr.4.  |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi**
 |
| Modificările înserate în prezentul proiect de hotărâre se referă la majorarea plății compensatorii de la 3100 lei la 3500 lei în contextul reexaminării de către Guvern a cuantumului minim garantat al salariului în sectorul real și aprobării Legii nr.135/2022 pentru modificarea articolului 27 din Legea nr. 270/2018 privind sistemul unitar de salarizare în sectorul bugetar.Astfel, în cazul în care, pentru unii salariaţi din unităţile bugetare, prin aplicarea Legii nr.270/2018 privind sistemul unitar de salarizare în sectorul bugetar, salariul lunar calculat pentru o funcţie cu durata normală a timpului de muncă este mai mic de 3500 de lei, aceştia vor beneficia de plăţi compensatorii. Plata compensatorie se determină ca diferenţă dintre suma de 3500 de lei şi salariul lunar calculat în condiţiile Legii nr.270/2018 privind sistemul unitar de salarizare în sectorul bugetar şi se recalculează proporţional timpului efectiv lucrat.În corespundere cu prvederile Art.II din Legea nr.135/2022 pentru modificarea articolului 27 din Legea nr. 270/2018 privind sistemul unitar de salarizare în sectorul bugetar plățile compensatorii se vor calcula începînd cu data de 1 mai 2022.Proiectul prevede completarea pct.71  din anexa nr.4 cu prevederi în vederea stabilirii sporului cu caracter specific pentru activităţi speciale de combatere a terorismului ofițerilor de informație și securitate din cadrul Centrului Antiterorist al Serviciului de Informații și Securitate și funcționarilor publici cu statut special din cadrul Serviciului Prevenirea și Combaterea Spălării Banilor. |
| 1. **Fundamentarea economico-financiară**
 |
| Proiectul hotărîrii implică mijloace financiare din bugetul de stat pentru majorarea plății compensatorii de la 3100 lei la 3500 lei în sumă de circa 119 mil. lei pentru 7 luni ale anului 2022, care vor fi acoperite din fondul prevăzut în bugetul de stat, întru asigurarea prevederilor cadrului normativ privind salarizarea în sectorul bugetar.Totodată, pentru acordarea sporului cu caracter specific pentru activităţi speciale de combatere a terorismului ofițerilor de informație și securitate din cadrul Centrului Antiterorist al Serviciului de Informații și Securitate și funcționarilor publici cu statut special din cadrul Serviciului Prevenirea și Combaterea Spălării Banilor pentru trei luni ale anului 2022, mijloacele financiare constituie suma de circa 2,6 mil.lei și vor fi alocate la rectificarea Legii bugetului de stat pentru anul 2022. |
| 1. **Modul de încorporare a actului în cadrul normativ în vigoare**
 |
| Adoptarea proiectului de hotărîre nu implică ajustarea actelor normative ale Guvernului în vederea implementării modificărilor propuse.  |
| 1. **Avizarea și consultarea publică a proiectului**
 |
| În scopul respectării prevederilor Legii nr.239/2008 privind transparența în procesul decizional, proiectul legii pentru modificarea unor acte normative va fi plasat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul „Transparența decizională”, secțiunea „Procesul decizional”.În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi avizat cu Ministerul Justiției Ministerul Afacerilor Interne,Ministerul Afacerilor Externe și Integrării Europene, Ministerul Apărării,Ministerul Economiei,Ministerul Infrastructurii și Dezvoltării Regionale, Ministerul Agriculturii, Ministerul Mediului, Ministerul Educației și Cercetării, Ministerul Culturii, Ministerul Sănătății, Ministerul Muncii și Protecției Sociale, Centrul Național Anticorupție, Confederația Națională a Sindicatelor din Moldova, Congresul Autorităților Locale din Moldova.

|  |
| --- |
| 1. **Constatările expertizei anticorupție**
 |

Proiectul va fi supus expertizei anticorupție de către Centrul Național Anticorupție în conformitate cu prevederile art.35 din Legea nr.100/2017 cu privire la actele normative.

|  |
| --- |
| 1. **Constatările expertizei compatibilitate**
 |

Efectuarea expertizei de compatibilitate nu este necesară întrucât proiectul de lege nu are ca scop armonizarea legislației naționale cu legislația Uniunii Europene.

|  |
| --- |
| **10.Constatările expertizei compatibilitate** |

Proiectul va fi supus expertizei juridice de către Ministerul Justiției în conformitate cu prevederile art.37 din Legea nr.100/2017 cu privire la actele normative.

|  |
| --- |
| **11.Constatările altor expertize** |

Proiectul de lege nu necesită a fi supus altor expertize.**Secretar general al ministerului Dina ROȘCA**  |